NaiveNeuron/SloPal huggingface dataset:
Košútová, Magdaléna, poslankyňa NR SR (2014-04-01):
Pán poslanec, nie sme tu na trhu, a preto nemám záujem v takomto prostredí vystupovať. Nech sa vám páči, môžete sa realizovať.
Simon, Zsolt, poslanec NR SR (2014-10-17):
Ďakujem pekne. Pán kolega Muránsky, musím povedať, že súhlasím s vami, že táto novela ústavy je kdesi prznením ústavy. Z ústavy sa vytvára trhací kalendár účelovou zmenou. Keď niekto má záujem chrániť vodu ako v mnohých iných prípadoch prírodných zdrojov Slovenska, je možné zabezpečiť to v samotnom zákone a nepotrebujeme na to osobitnú zmenu ústavy. Práve preto ja za takúto účelovú zmenu ústavy hlasovať nebudem. Ale musím povedať, že je to len odvedenie pozornosti od skutočného problému, na ktorý sme poukazovali pri samotnom návrhu v zákone o vodách, ktoré vypracovalo ministerstvo, a síce je priložená, návrh vyhlášky, ktorým sa chce zaviesť spoplatnenie závlahovej vody pre farmárov. Výsledok? Drahšie ovocie a zelenina pre občanov tejto krajiny. Rovnako aj zavedenie poplatkov za minerálnu vodu, ktorú pán minister priložil k tomuto návrhu zákona, ktorým chce znevýhodniť slovenské minerálky na slovenských pultoch, aby občania radšej kupovali zahraničné a dovezené. Toto len všetko preto, aby mal v envirofonde trošku viac peňazí, o ktorom môže on sám rozhodnúť. Takže práve táto novela ústavy, ktorá je tu predkladaná, je len odvedením pozornosti od toho, ako chcú ublížiť občanom tejto krajiny. Ďakujem.
V. Tomanová, ministerka práce, sociálnych vecí a rodiny SR: (2007-05-16):
Nakoľko tento dohovor považujeme za zastaraný, ktorý už neodzrkadľuje požiadavky trhu práce v súčasnom období,  preto prichádzame s návrhom na jeho vypovedanie. Dohovor Medzinárodnej organizácie práce č. 34 je možné vypovedať pre nesúlad platných právnych predpisov v Slovenskej republike v oblasti služieb zamestnanosti s čl. 2 ods. 1 a čl. 2 ods. 2 písm. a) a čl. 3 v nadväznosti na čl. 7 Dohovoru Medzinárodnej organizácie práce č. 34. Dohovor Medzinárodnej organizácie práce č. 34 je možné vypovedať dvomi spôsobmi. Prvý spôsob vypovedania predmetného dohovoru upravuje jeho čl. 11 a druhý spôsob vypovedania upravuje čl. 13 ods. 1 písm. a). Uprednostňujeme a navrhujeme vypovedanie Dohovoru Medzinárodnej organizácie práce č. 34 prvým spôsobom. Pokiaľ ide o prvý spôsob vypovedania Dohovoru Medzinárodnej organizácie práce č. 34, upravuje ho jeho čl. 11 a je tu možné vypovedať dohovor v časovom úseku, kedy je dohovor otvorený na vypovedanie. Tento časový úsek je od 18. októbra 2006 do 18. októbra 2007. Súčasťou predkladaného materiálu je aj odborný posudok vypovedania dohovoru. Právna analýza či vnútroštátne právne predpisy Slovenskej republiky o službách v zamestnanosti sú alebo nie sú v súlade s jednotlivými ustanoveniami Dohovoru MOP č. 34 s výnimkou záverečných ustanovení s celkovým záverom, či dohovor MOP je možné vypovedať. Na základe záverov z odborného posudku, ako aj upozornenia výboru expertov pre aplikáciu dohovorov a odporúčaní Medzinárodnej organizácie práce v tom zmysle, že právne predpisy Slovenskej republiky v oblasti služieb zamestnanosti nie sú v súlade s textom Dohovoru MOP č. 34, je účelné a vhodné pristúpiť k jeho vypovedaniu v čase, keď je otvorený na vypovedanie. Druhý spôsob vypovedania Dohovoru Medzinárodnej organizácie práce č. 34 je možné realizovať na základe jeho čl. 13 ods. 1 písm. a), a to ratifikovaním Dohovoru Medzinárodnej organizácie práce o súkromných agentúrach zamestnávania č. 181 z roku 1997, ktorým sa reviduje Dohovor MOP č. 34. V súčasnom období tento druhý spôsob vypovedania Dohovoru MOP č. 34 nie je možné aplikovať, pretože právne predpisy o službách v zamestnanosti v Slovenskej republike neharmonizujú s Dohovorom Medzinárodnej organizácie práce o súkromných agentúrach zamestnania č. 181 z roku 1997. Vláda Slovenskej republiky na svojej 34. schôdzi dňa 7. marca 2007 uznesením č. 218 vyslovila súhlas s vypovedaním dohovoru MOP. Vypovedanie uvedeného dohovoru nemá negatívne finančné, ekonomické, environmentálne vplyvy ani nemá negatívne vplyvy na zamestnanosť a podnikateľské prostredie. Z uvedeného dôvodu odporúčam Národnej rade Slovenskej republiky prijať uznesenie tak, ako je navrhnuté. Ďakujem za pozornosť.
B. Bugár, podpredseda NR SR: (2005-06-28):
K. Mitrík, poslanec: Nejde mikrofón. Vážený pán Fico, hovorili ste vo svojom úvodnom vystúpení, teda v tej krátkej pasáži, že ma nepoznáte, ja sa priznám, že som rád, že ma nepoznáte, pretože ja o takéto známosti s vami vôbec nestojím. V krátkej pasáži, teraz keď ste vystúpili, ako reakciu sa mi potvrdilo, že trafená hus zagágala, pretože na ostatných ste nereagovali, ale na moje vystúpenie ste reagovali, čo znamená, že vás to trafilo, že som len predsa hovoril pravdu, lebo ste v úvode povedali: Na invektívy reagovať nebudem, to znamená, že ja som invektívy nehovoril. Chcem vám len povedať k tomu listu, ktorý ste poukázali, na ktorý ste poukazovali, určite sú to motivačné listy, pretože ak šéf vidí, že sú rezervy dole u svojich úradníkov, tak určite dostanú befel, aby dvihli zadky a nezamestnanosť na základe stimulov aktívnej politiky práce využívali, aby sa chytili rozumu, chytili pák, ktoré majú, a aby pracovali, aby nesedeli doma v kancelárii. Čiže preto boli tieto listy vydané vonku a vôbec sa za ne netreba hanbiť. Ja ako šéf by som bol hrdý na takýto list, že som motivoval a nabádal ľudí, aby pracovali a nesedeli doma.
S. Kahanec, poslanec: (2009-02-03):
Že som na konci spomenul pár vecí, ktoré začali byť problémové, to je len ako úplný záver môjho vystúpenia. Ale základný problém, ktorý som ja mal s týmto predloženým návrhom na skrátené legislatívne konanie, bol ten, že absolútne absentujú dôvody pre toto skrátené konanie a že všetky uvedené dôvody sú vo všeobecnej rovine, vágne. Druhá vec je, nevidím zasa perspektívu v tom, že k čomu prispeje táto novela. A k tomu, čo ste povedali, či neprimerané marže, alebo iné marže. Ja si myslím, že keď chceme niečo riešiť, aj neprimerané marže, tak riešením nie je spôsob, aký napríklad sa tu presadzoval pri asignácii daní, keď sme chceli škrtnúť dve percentá pre organizácie. Chceli sme to škrtnúť len preto, lebo ho niektoré porušujú. No tak trestajme tých, čo to porušujú, zabezpečme také podmienky, aby sme mohli vecne postihovať tých, ktorí nedodržujú podmienky a nedodržujú zákony. Ale nerobme to plošným zákazom. My tieto veci staviame do roviny, že alebo zákaz, alebo škrtnutie. A toto je riešenie? Asi to nie je riešenie. Nakoniec ste aj vy sami ako koalícia vtedy ustúpili vzhľadom na jedného koaličného partnera a pri tej asignácii dane ste dali nejaké čiastkové úpravy tohto riešenia. Tak skúste hľadať takéto čiastkové úpravy aj pri tomto zákone, pri zákone o neprimeraných podmienkach v obchodných vzťahoch. Ďakujem.
Bugár, Béla, podpredseda NR SR (2017-05-18):
Ďakujem. Tretiu otázku položila pani poslankyňa Macháčková pánovi ministrovi Richterovi: „Božena z Humenného sa pýta: "Pán minister, zdá sa vám normálne a spravodlivé, aby zamestnanec v štátnej službe, ktorý má poctivo odpracovaných takmer 40 rokov, dosiahol ledva 500 eur v čistom?"“ Nech sa páči.
Jurinová, Erika, podpredsedníčka NR SR (2014-07-04):
Ako my by sme si vás radi vypočuli aj v utorok ráno, kedy budete pokračovať svojimi bodmi. Ďakujem pekne. Chce záverečné slovo pán spravodajca? (Reakcia spravodajcu.) Nie. Prerušujem rokovanie o tomto bode programu. Takže podľa schválených zmien v rokovaní tejto schôdze budeme v utorok ráno o deviatej pokračovať rokovaním o návrhu štátneho záverečného účtu a dokončíme vlastne všetky body, ktoré prišli z ministerstva financií. Prajem vám pekný víkend všetkým. (Prerušenie rokovania o 14.06 hodine.)
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Prítomných 143 poslancov, za 129, proti 14. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Kuffa, Štefan, poslanec NR SR (2021-05-13):
Tak pardon... Nie, nie, nie. (Povedané súbežne s predsedajúcim.)
Glváč, Martin, podpredseda NR SR (2017-12-06):
Ďakujem. Pán spravodajca? Nie. Prerušujem rokovanie o tomto bode programu. Panie poslankyne, páni poslanci, pristúpime k druhému čítaniu o vládnom návrhu zákona o štátnom rozpočte na rok 2018. Vládny návrh zákona je uverejnený ako tlač 700 a je súčasťou návrhu rozpočtu verejnej správy na roky 2018 až 2020. Spoločná správa výborov schválená gestorským výborom má tlač 700a. Z poverenia vlády Slovenskej republiky vládny návrh zákona odôvodní minister financií Slovenskej republiky Peter Kažimír. Nech sa páči, pán minister, poprosím vás, aby ste sa ujal slova. Nech sa páči. [Rokovanie o vládnom návrhu zákona o štátnom rozpočte na rok 2018 (návrhu rozpočtu verejnej správy na roky 2018 až 2020 ), tlač 700.]
Sulanová, Magdaléna, poslankyňa NR SR (2021-06-23):
Ďakujem pekne za slovo. Domnievam sa, tak ako aj väčšina občanov tohoto štátu, že vzhľadom na očakávanú mizériu, ktorá nás bude čakať v budúcich rokoch, pre dlh, rastúci dlh a obrovský dlh, ktorý za rok vládnutia spôsobila táto vláda, sa domnievam, že je morálna povinnosť nás politikov tiež prispieť šetrením, resp. utiahnutí si opaskov. Pretože tie príspevky rastú s priemernou mzdou a považujem to za neadekvátne. Bolo to tu povedané, vysvetlené, že vzhľadom na minimálnu mzdu, áno, tie príspevky by úplne stačili, pretože v minulých rokoch, resp. v minulom volebnom období boli obdobné tie príspevky, a preto si myslím, že je našou morálnou povinnosťou tento zákon každopádne podporiť. Ďakujem.
Hrnčiar, Andrej, podpredseda NR SR (2016-04-26):
Pán poslanec Jurzyca.
Blanár, Juraj, podpredseda NR SR (2023-01-24):
Na faktické poznámky bude reagovať pán poslanec Matovič.
Jurinová, Erika, podpredsedníčka NR SR (2013-06-20):
Ďakujem pekne, pán minister. Dávam slovo spoločnému spravodajcovi z výboru pre vzdelávanie, vedu, mládež a šport, poslancovi Pavlovi Gogovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Zvolenská, Zuzana, ministerka zdravotníctva SR (2014-06-24):
Ďakujem veľmi pekne. Vážený pán predseda, vážené panie poslankyne, vážení páni poslanci, návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, komplexne a systematicky v jednom zákone upravuje problematiku ochrany zdravia pri práci, upravuje podmienky zriadenia pracovnej zdravotnej služby a jej činnosť, ktorá obsahuje dohľad nad pracovnými podmienkami a nad zdravím všetkých zamestnancov v súvislosti s prácou. Návrh zákona ďalej zosúlaďuje zákon s nariadením Európskeho parlamentu a Rady č. 1223 z roku 2009 o kozmetických výrobkoch. V súčasnosti je problematika pracovnej zdravotnej služby upravená v zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov. Preto sa návrhom zákona v čl. 7 z tohto zákona vypúšťa úprava pracovnej zdravotnej služby. Návrh zákona opäť zakotvuje zabezpečenie pracovnej zdravotnej služby pre všetkých zamestnancov tak, ako tomu bolo do 31. decembra 2011 v súlade s Rámcovou smernicou Rady 89/391 z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci. Novela zákona č. 124/2006 Z. z., ktorá nadobudla účinnosť 1. januára 2012 zrušila pracovnú zdravotnú službu pre zamestnancov, ktorí vykonávajú prácu zaradenú do prvej a druhej kategórie a ponechala ju len pre zamestnancov vykonávajúcich rizikové práce, čo predstavuje v súčasnosti len 5 % zamestnancov v Slovenskej republike. Predložený návrh zákona reaguje aj na formálne oznámenie o porušení čl. 258 Zmluvy o fungovaní Európskej únie zo dňa 21. júna 2013 a na odôvodnené stanovisko Európskej komisie z 21. februára 2014 k porušeniu z dôvodu nesprávnej transpozície čl. 7 Smernice Rady 89/391. Návrh zákona teda upravuje dohľad nad pracovnými podmienkami a nad zdravím v súvislosti s prácou pre všetkých zamestnancov. Ďalej podrobne upravuje posudzovanie zdravotnej spôsobilosti na prácu a prvýkrát upravuje možnosť opätovne požiadať o posúdenie zdravotnej spôsobilosti na prácu pri pochybnostiach o správnosti posúdenia. Návrh zákona po prvýkrát právne podrobne zakotvuje celý postup uznávania chorôb z povolania a ohrozenia chorobou z povolania, zriadenie celoslovenskej komisie na uznávanie chorôb z povolania a regionálnych komisií na uznávanie chorôb z povolania. Návrhom zákona sa menia a dopĺňajú aj niektoré ďalšie s ním súvisiace zákony. Vážený pán predseda, vážené pani poslankyne, vážení páni poslanci, verím, že predložený návrh zákona podporíte. Ďakujem.
Laššáková, Jana, podpredsedníčka NR SR (2014-12-10):
Ďakujem pekne. Pán spravodajca? (Reakcia spravodajcu.)
Bugár, Béla, podpredseda NR SR (2017-10-11):
Na vystúpenie pána poslanca s faktickými poznámkami piati. Pán poslanec Vašečka.
J. Čech, poslanec: (2010-04-27):
Pán predseda svojím rozhodnutím č. 1560 z 1. apríla 2010 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení zákon č. 313/2009 Z. z. o vinohradníctve a vinárstve na prerokovanie Výboru Národnej rady Slovenskej republiky pre pôdohospodárstvo, životné prostredie a ochranu prírody v termíne ihneď. Výbor Národnej rady Slovenskej republiky pre pôdohospodárstvo, životné prostredie a ochranu prírody návrh vlády na skrátené legislatívne konanie prerokoval na svojej 82. schôdzi dňa 26. apríla 2010. Výbor svojím uznesením č. 571 z hore uvedeného dňa súhlasil s návrhom vlády na skrátené legislatívne konanie o tomto vládnom návrhu zákona. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení zákon č. 313/2009 Z. z. o vinohradníctve a vinárstve, v skrátenom legislatívnom konaní s tým, že prvé, druhé a tretie čítanie sa uskutoční na 50. schôdzi Národnej rady Slovenskej republiky. Pán predseda, skončil som, otvorte rozpravu.
Bittó Cigániková, Jana, poslankyňa NR SR (2024-01-23):
Mária, celú dobu, ako si rozprávala, som rozmýšľala nad tým, koho vlastne oslovovala táto koalícia pred voľbami, koho sa sna... o koho hlavne hlasy sa snažila. A spomínam si, že to boli nízkopríjmoví občania, ktorým hovorili: V šak my vám pomôžeme. Ani to, samozrejme, nie je pravda, lebo aby politik mohol rozdať peniaze ľuďom, musí ich najprv ľuďom zobrať, potom zaplatiť všelijaké úplatky úradníkom a kdečo a potom, čo zostane, vráti ľuďom. Čiže nikdy to nie je pravda, ale na toto hrali, čiže nízkopríjmoví ľudia. No mňa by zaujímalo, či nízkopríjmoví ľudia vedia, že práve oni sú teraz ohrození najviac, lebo tuto sa veľmi znižuje, znižujú tresty ľuďom, ktorí urobia škodu do 35-tisíc eur, čo je vlastne škoda drvivej väčšiny, alebo teda hodnota drvivej väčšiny áut na Slovensku. Oni nebudú kradnúť autá boháčom, ale obyčajným, bežným ľuďom. A takisto domácnosti budú ohrozené práve tie, ktoré teda nemajú nejakú, nejakú vyššiu hodnotu. Budú jednoducho cieliť na týchto, na tieto nižšie hodnoty. Oslovovali rovnako matky s deťmi, že teda my vám pomôžeme zlepšiť život. Mňa by zaujímalo, či tie matky vedia, že ich deti budú do zločinov vťahované, pretože práve tie skupiny mafiánov, vagabundov, ktorí organizujú trestnú činnosť, budú tieto deti vťahovať. Oslovovali dôchodcov, že im dajú 300 euro a podobne, tak by ma zaujímalo, či tí dôchodcovia, keď ich volili, vedeli, že síce im dajú nejaké drobné, ale potom tí, ktorí im vykrádajú domovy, tí, ktorí ich okrádajú, ktorí ich ohrozujú, tak ich nebudú trestať za to, že im, že tým dôchodcom ukradnú celoživotné úspory. Celú dobu, ako si rozprávala, neviem pochopiť, ako napriek všetkým týmto argumentom tu nie je jeden koaličný človek, ktorý by toto obhájil, lebo to sa obhájiť nedá.
Bugár, Béla, podpredseda NR SR (2018-06-13):
Ďakujem pekne. Otváram všeobecnú rozpravu a konštatujem, že som nedostal žiadnu písomnú prihlášku. Preto sa pýtam, či sa náhodou niekto neprihlási do rozpravy ústne. Ani náhodou. Končím možnosť sa prihlásiť. Takže ďakujem pekne. Prerušujem rokovanie o tomto bode programu. Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 952). Dávam teraz slovo pani ministerke zdravotníctva Andrei Kalavskej, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 952.)
Holúbek, Rastislav, poslanec NR SR (2016-05-24):
Ďakujem, pani podpredsedníčka. V rozprave vystúpil pán poslanec Jozef Rajtár. Prosím, pani podpredsedníčka, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Šimko, minister vnútra SR: (2002-06-26):
Prosím o podporu tohto návrhu. Ďakujem pekne. I. Presperín, podpredseda NR SR: Ďakujem. Prosím teraz pána poslanca Horta, aby ako poverený člen výboru pre verejnú správu informoval o výsledku prerokovania tohto návrhu vo výbore.
Hrušovský, Pavol, podpredseda NR SR (2011-07-01):
Nech sa páči, pán poslanec Senko.
Richter, Ján, minister práce, sociálnych vecí a rodiny SR (2014-10-16):
Niekde na 13,8 %, ale jednoducho berú sa tie štatistiky, ktoré určil Eurostat a z ktorých vychádzajú, z podkladov Štatistického úradu. To znamená, že aj tu je odpoveď úplne jednoduchá. No a pokiaľ by sa akceptoval ten váš návrh, pán poslanec, úplne by sa zmenili z hľadiska filozofie tvorby tých odmien tých jednotlivých kategórií, to znamená Bratislava a regióny podľa stupňa nezamestnanosti, podľa toho vášho návrhu úplne by sa zmenili tie výšky, ktoré sú momentálne predpokladané. Lebo my predpokladáme Bratislava 240,9 eura a potom 401,50 a 481,80, to sú tie ďalšie dva stupne. Podľa vášho návrhu Bratislava by bola 282, ten ďalší vyšší by bol 542 a úplne ten najvyšší až 651 v matematickom vyjadrení. To znamená úplne iné úvahy. To znamená, aj z toho titulu jednoducho nemôžem podporiť túto otázku, ktorá sa týka tohto vášho návrhu, i keď rozumiem tomu, tie podmienky, ktoré sú tam, sú znova zohľadnené z hľadiska odporúčania Bruselu ako takého. Ďakujem pekne. Uchádzam sa o podporu.
Senko, Ján, poslanec NR SR (2014-05-29):
Ďakujem za slovo. Pán poslanec Hlina, nemusíš mi zadávať úlohy, ja si plním to, čo odo mňa región očakáva, a budem v tomto aj pokračovať, ale pokračovať tak, aby som bol úspešný, aby som jednoducho dokázal dostať znenie takého návrhu zákona, ktorý bude riešiť súčasnú situáciu na Podpoľaní aj v Kremnici. My musíme mať v úvahe aj Hodrušu-Hámre, kde už prebieha ťažba zlata a tiež je tam používaná istá metóda, a bojím sa, aby sme nepoškodili nejakým spôsobom v tomto prípade. A bude čas a myslím si, že veľmi skoro, keď s tým návrhom prídem, možno aj s kolegami, aby sme vyriešili tento problém. Zatiaľ je v štádiu, o ktorom sme hovorili, nebojujem len dnes, je to dlhodobá úloha, ešte aj za obdobia vlády Ivety Radičovej, kedy som dostával informácie a listy zo strany ich ministrov, ja o nich zajtra budem hovoriť. Takže prosím ťa, ja sa nestariem niekde do tých problémov, ktoré trápia teba, ale som rád, že si na strane ľudí na Podpoľaní, a verím, že keď bude zákon, návrh zákona v takom znení, ktorý ozaj túto problematiku vyrieši, tak že budeš za.
Naď, Jaroslav, minister obrany SR (2021-03-18):
Ďakujem pekne, pán predsedajúci. Ja už len pri príležitosti nového obleku pána poslanca Suju to rád urobím a dopoviem. (Reakcia z pléna. Smiech.) Výborne. Takže k prekrytiu rádiolokátorov, áno, máte pravdu. To prekrytie tam, samozrejme, prebieha, ale keďže tie radary sú naozaj desaťročia staré, tak tá technická spôsobilosť tých radarov je veľmi nízka. A to som aj povedal, že keď Košice-Šaca vypovedal radar, tak bol prekrytý z Michaloviec a z Rimavskej Soboty, len problém je, že tá vzdialenosť je veľmi veľká a potom ten radar je veľmi nepresný, čo spôsobuje veľmi vážne problémy aj pri prípadnom navádzaní interceptorov pri narušiteľovi. Čo sa týka prepojenia našich systémov s aliančnými, dnes problém je, že P-37 radary sovietskej výroby jednoducho sú neprepojiteľné zo systému NATINAMDS, to znamená, že my dneska ani sa nevieme zapojiť do komplexnej ochrany tak, ako by sme mohli, keby tie systémy boli plne kompatibilné, čo nie sú. Čo sa týka predĺženia životnosti. Viete, to robíme v podstate neustále. Už od roku 2016, ako som povedal, drvivá väčšina tých radarov už je po svojom životnom cykle a predlžujeme to tak, ako vieme. Lenže asi viete, určite viete, že spoločnosť, ktorá vyrába tieto stroje alebo ich vyrábala v minulosti, tak je na sankčnom zozname z Ruskej federácie, a tým pádom sa tie náhradné diely zháňajú veľmi, veľmi náročne a v podstate to riešime kanibalizáciou existujúcich strojov, a to nie je systémové riešenie. To je naozaj len zabezpečenie akej-takej funkčnosti tých systémov. Takže toľko k tým radarov. A čo sa týka teda toho, či Rusko ide, alebo nejde zaútočiť, ja to rozdelím na dve časti, tú odpoveď. Prvá odpoveď je moja vedomosť ako ministra obrany. Moja vedomosť ako ministra obrany je, že nám eminentne nehrozí priamy vojenský útok zo strany Ruskej federácie. Druhá otázka znie, že či sa očakávalo hoci len pár týždňov predtým, ako Rusko zaútočilo na Ukrajinu, že tak spraví. A nie, neočakávalo sa to. To znamená, človek musí byť v strehu a byť pripravený na najhoršie, aj keď si želá najlepšie. A potom, samozrejme, nemáme tu v žiadnom prípade iba konvenčné útoky, ale máme tu aj útoky hybridné. A tie zo strany Ruskej federácie voči Slovenskej republike, samozrejme, konštantne prebiehajú. Ďakujem veľmi pekne. Toľko z mojej strany a prajem všetkým pekný deň.
Kadúc, Miroslav, poslanec NR SR (2013-09-17):
Vážený pán predseda, ja si naozaj ctím tento parlament aj vás a chcem vám niečo k tomu povedať za tú minútku a na konci, teda ak bude o čom hlasovať. Ja som z pozície opozície takej, ktorá tu je nová. Verím, že z novej opozície, a preto sa mňa tieto škandály, čo tu boli povedané, netýkajú. Ja by som si pána premiéra veľmi rád vypočul, veľmi rád ohľadne toho, prečo bolo J&T napísané na vládnom materiáli. K tomu, či tu majú, alebo nemajú byť. Keď už, keď vláda žiada o dôveru, je povinná tu byť. Preto je úplne samozrejmé, keď jej my chceme vysloviť nedôveru, tak je tu povinná byť. Ako predseda najvyššieho orgánu, ktorému sa vláda zodpovedá, predpokladám, že ste, áno, vláda zodpovedá, predpokladám, že ste vládu pozvali na toto rokovanie a ste ich tak požiadali, aby tu boli. V zmysle ústavy čl. 85 je vláda povinná tu byť, ak ju o to Národná rada požiada. Preto tvrdím... (Prerušenie vystúpenia časomerom.)
Pellegrini, Peter, predseda NR SR (2015-11-10):
Ďakujem pekne. Na vaše vystúpenie jedna faktická poznámka. Pán poslanec Kuffa, nech sa páči.
Dostál, Ondrej, poslanec NR SR (2019-09-19):
Pán poslanec Viskupič, teda dve veci by som chcel povedať. Jednak ja som zvažoval, že či neotvoriť túto tému už pri príprave toho návrhu zákona, keď si avizoval zámer predložiť túto novelu. Čiastočne z dôvodov nestíhania, ale aj čiastočne z dôvodov, že naozaj to presahuje možnosti nejakej poslaneckej iniciatívy a vyžadovalo by si to nejakú systémovejšiu zmenu a rozsiahlejšiu legislatívnu úpravu. A nielen legislatívnu úpravu, tam by bolo potrebné aj, aj potom realizovať nejaké, nejaké informačné systémy a databázy, a teda nejaký štátny orgán by si to musel zobrať na starosť. Tak som usúdil, že teda nemá zmysel to otvárať ako vec, ktorú by sme my vedeli ošetriť v rámci nejakej malej poslaneckej iniciatívy, a teda lepšie bude na to poukázať a otvoriť tú tému, tému v rozprave, a teda upozorniť na to, že okrem toho problému, ktorý sa snažíš riešiť svojím návrhom, má to ešte aj nejaké ďalšie dimenzie a ďalšie rozmery. A druhá vec, tá sankcia. Áno, môže to fungovať. Samozrejme, že sankcia v podobe vrátenia neoprávnene vyplateného platu môže fungovať, alebo teda poslaneckej odmeny. Ale teda sú napríklad obce, kde tá odmena je úplne symbolická. Teraz boli obmedzené odmeny obecných, mestských poslancov. Bol tam zavedený limit. Čiže obávam sa, že v mnohých obciach táto hrozba nebude pôsobiť nijako odstrašujúco. V samosprávnych krajoch to bude asi iné.
Jurinová, Erika, podpredsedníčka NR SR (2014-09-24):
Na vyše vystúpenie, pán poslanec, budú reagovať dvaja poslanci s faktickými poznámkami. Uzatváram možnosť prihlásiť sa. Pán poslanec Osuský, nech sa páči.
Bugár, Béla, podpredseda NR SR (2018-05-28):
Vyhlasujem rozpravu o tomto bode programu za skončenú. Pán navrhovateľ, spravodajca, chcete sa vyjadriť v rozprave? Nie, ďakujem pekne. A prerušujem rokovanie o tomto bode. Budeme pokračovať prvým čítaním o návrhu poslankýň Národnej rady Slovenskej republiky Lucie Ďuriš Nicholsonovej a Renáty Kaščákovej na vydanie zákona, ktorým sa mení, pardon, ktorým sa len dopĺňa zákon č. 461/2003 Z. z. o sociálnom poistení (tlač 930). Dávam teraz slovo pani podpredsedníčke Ďuriš Nicholsonovej, aby návrh zákona uviedla. Nech sa páči. (Rokovanie o návrhu poslankýň Národnej rady Slovenskej republiky Lucie Ďuriš Nicholsonovej a Renáty Kaščákovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 930.)
Blanár, Juraj, podpredseda NR SR (2022-12-01):
Je to 1052.
Hort, Milan, podpredseda NR SR (2011-02-04):
Pán kolega, skúste reagovať na pána Pašku.
Laurenčík, Milan, podpredseda NR SR (2020-11-03):
Pán poslanec Andrej Stančík.
Laššáková, Jana, podpredsedníčka NR SR (2014-02-06):
Prezentujme sa a hlasujeme. (Hlasovanie.) Prítomných 134 poslancov, za návrh 56, proti 7, zdržalo sa 70 poslancov, nehlasoval 1 poslanec. Konštatujem, že nebudeme o tomto návrhu zákona rokovať v druhom čítaní. Teraz vyhlasujem krátku prestávku. Nech sa páči, pán poslanec Hlina ešte predtým.
V. Palko, poslanec: (2002-10-15):
I. Presperín, doterajší podpredseda NR SR: Miroslav Abelovský. M. Abelovský, poslanec: Sľubujem. I. Presperín, doterajší podpredseda NR SR: Eva Antošová.
Kuffa, Štefan, poslanec NR SR (2014-06-11):
Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu a zároveň, kolegovia, ospravedlňujem sa vám.
Bugár, Béla, podpredseda NR SR (2018-02-02):
Nech sa páči, ďalej v rozprave vystúpi pán poslanec Bublavý.
Glváč, Martin, podpredseda NR SR (2016-06-17):
Ďakujem veľmi pekne. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslancov Petry Krištúfkovej, Zuzany Šebovej a Borisa Kollára na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov . Návrh zákona je pod tlačou 140, návrh na jeho pridelenie na prerokovanie výborom je v rozhodnutí č. 134. Dávam slovo poslankyni Petre Krištúfkovej, aby návrh zákona uviedla. Nech sa páči.
P. Pavlis, poslanec: (2008-02-05):
Pán predseda, prosím, dajte hlasovať o návrhu pána poslanca Pelegriniho.
Karahuta, Jaroslav, poslanec NR SR (2023-06-20):
Ďakujem veľmi pekne za slovo, pán predsedajúci. Vážené pani poslankyne, páni poslanci, v druhom čítaní predkladám návrh zákona o niektorých vzťahoch súvisiacich s nájmom nehnuteľného majetku. Účelom prijatia navrhovanej právnej úpravy je vysporiadať niektoré právne vzťahy súvisiace s nájmom majetku štátu, ktoré nie je možné spravodlivo vysporiadať podľa súčasne platnej právnej úpravy. Ide predovšetkým o situácie, keď má štát, keď štát prenajíma nehnuteľný majetok, ktorého existenciu alebo hmotný substrát zabezpečil nájomca sám a na vlastné náklady. Navrhuje sa preto ustanoviť podmienky prevodu takého majetku do vlastníctva nájomcu. Ide predovšetkým o deklarovanie existencie nájomného vzťahu na základe nájomnej zmluvy k predmetu nájmu, ktorý správca majetku štátu vedie ako dočasne prebytočný majetok, ktorý možno podľa súčasnej platnej právnej úpravy prenajímať, doterajší nájomca alebo jemu blízke osoby sú nájomcami tejto nehnuteľnosti aspoň 20 rokov, doterajší nájomca alebo jemu blízke osoby, ktoré boli nájomcami, podstatným spôsobom zhodnotili túto nehnuteľnosť a doterajší nájomca prejaví záujem nehnuteľnosť odkúpiť vo forme žiadosti. Správca majetku štátu však takýto majetok bude môcť previesť, iba ak tvorí nehnuteľnosť, ktorá je užívaná ako vysokohorská chata alebo útulňa s prípravou a predajom nápojov na priamu konzumáciu a poskytovaním služieb maloobchodného predaja. Zároveň ďalšou podmienkou má byť skutočnosť, že v tejto nehnuteľnosti je na základe nájomnej zmluvy vytvorené informačné stredisko Tatranského národného parku. Návrh zákona nemá vplyvy na rozpočet verejnej správy, vplyv na podnikateľské prostredie, na životné prostredie, na manželstvo, rodičovstvo a rodinu, na služby verejnej správy pre občana, na informatizáciu spoločnosti ani žiadne sociálne vplyvy. Týmto vás chcem poprosiť o podporu predloženého zákona. Ďakujem pekne.
Zmajkovičová, Renáta, podpredsedníčka NR SR (2013-11-28):
Pán poslanec Martinák. (Reakcia z pléna.) Aha, pán poslanec Muránsky.
Pellegrini, Peter, predseda NR SR (2015-07-02):
Pán poslanec Martvoň.
Jurinová Erika, podpredsedníčka NR SR (2014-11-09):
Pán poslanec, pán poslanec?
Choma, Igor, poslanec NR SR (2011-04-06):
Ďakujem pekne. Ja by som sa len rád vyjadril k tomu mýtu, ktorý tu sústavne niekto pertraktuje. Dámy a páni, znovu dávam do pozornosti, pretože už dvakrát som to v parlamente urobil, tú skutočnosť, že Národná diaľničná spoločnosť pri súťaži nevybrala najdrahšieho, ale ostali v súťaži dvaja, najlacnejší a najdrahší, Úrad pre verejné obstarávanie, ktorého šéfom bol vtedajší nominant opozície pán Angyal, vylúčil najlacnejšieho uchádzača zo súťaže, ostal tak v súťaži najdrahší uchádzač. To je všetko, čo som chcel k tomu povedať. Ďakujem pekne.
Blanár, Juraj, podpredseda NR SR (2021-12-09):
Pán spravodajca, myslím si, že sme už túto vec verifi... alebo by sme ju ujasnili a ustálili na poslaneckom grémiu. Môžete voľne predniesť bez toho, aby ste konkretizovali, že úvodzovky dole alebo hore, keď sa niečo nahrádza, tak je jasné z toho, že ako je to, aby sme to zjednodušili, takže nech sa páči.
Grendel, Gábor, podpredseda NR SR (2022-11-30):
Teraz by mala v rozprave vystúpiť pani poslankyňa Jana Žitňanská, nie je však v sále. Takže ďalší v poradí je pán poslanec Ondrej Dostál, nech sa páči.
V. Palko, minister vnútra SR: (2003-11-05):
Čo sa týka návrhu pani poslankyne Laššákovej, teda ide iba o tú zmenu z troch dní na päť dní, tento návrh sa mi zdá byť na prvé počutie prijateľný. Ďakujem.
Fecko, Martin, poslanec NR SR (2013-02-14):
Ďakujem pekne. Áno, Braňo, tak ako si povedal, že v parlamente dochádza k vykladaniu obsahu významu slov a mnoho trepania prázdnej slamy. Ja sa pýtam, že prečo v Slovenskej republike si slobodu meníme za svojvôľu? Veď to je nonsens! Predsa nemôže byť hlavným cieľom biznis. A jemu podriadime všetko? Všetko podriadime biznisu?! Tak ako povedal pán Mečiar, že tu robí finančnú oligarchiu Slovensku? A na nič iné nebudeme pozerať, že hlavné gro je to euro, tá koruna, tí milionári, tí miliardári. Veď sa spamätajme! Veď predsa každý zákon, ktorý sa tu prijíma, niečo reguluje. Keby sme išli iba Desatora Božích prikázaní, tak nemusíme mať žiadny zákon! No nejdeme takto. To znamená, musíme mať zákony, aby sme naučili ľudí žiť, ako možnože majú žiť. Lebo sami a samoregulácia nefunguje. Vyzerá, že nefunguje. Takže dúfam, že náš zákonodarný zbor nebude schádzať z rozumu a budeme vedieť prijať to, ako by sme ten národ chceli do budúcna kreovať, lebo my sme tí zákonodarci. Ďakujem pekne.
Laurenčík, Milan, podpredseda NR SR (2020-06-09):
Ďakujem. O možnosť vystúpiť v rozprave požiadal pán navrhovateľ. Nech sa páči, máte slovo.
Paška, Pavol, predseda NR SR (2013-03-20):
(Hlasovanie.) 141 prítomných, 92 bolo za, 48 sa zdržalo, 1 nehlasoval. Schválili sme novelu zákona č. 138 o lesnom reprodukčnom materiáli. Ďakujem pekne. Pán poslanec Susko uvedie v druhom čítaní hlasovanie o návrhu poslancov Faiča a Martvoňa na vydanie zákona č. 99 Občiansky súdny poriadok. Je to tlač 369. (Hlasovanie o návrhu poslancov Národnej rady Slovenskej republiky Vladimíra Faiča a Antona Martvoňa na vydanie zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov , tlač 369.)
Bugár, Béla, podpredseda NR SR (2019-05-15):
Ďakujem pekne. Teda teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Maroszovi. Nech sa páči.
P. Paška, predseda NR SR: (2010-01-20):
(Hlasovanie.) 135 prítomných, všetci boli za. Návrh sme pridelili výborom a určili lehotu na prerokovanie. Pán poslanec Pelegrini uvedie hlasovanie v prvom čítaní o vládnom návrhu zákona č. 25/2007 Z. z. o elektronickom výbere mýta, je to tlač 1446. (Hlasovanie o vládnom návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 1446.)
Gaborčáková, Soňa, poslankyňa NR SR (2019-10-23):
Ďakujem, ďakujem za slovo. Ja chcem upozorniť na problémy s valorizáciou výsluhových dôchodkov pri tomto pozmeňovacom návrhu, vo veci zvyšovania výsluhových dôchodkov totiž už dnes panuje zmätok, a teda to hovorí aj o stabilite udržania dôchodkového zabezpečenia pre silové zložky aj teda vo väzbe na zvyšovanie starobných dôchodkov priznaných podľa všeobecných predpisov o sociálnom poistení, ktoré boli prijaté teda aj na tejto schôdzi. Je preto nevyhnutné nanovo pripraviť koncepciu valorizácie výsluhových dôchodkov o to viac, že nám pribudne do silových zložiek práve aj ďalšia cieľová skupina, ktorou sú mestskí policajti. Ak teda neurobíme poriadok v tomto systéme, môže to ohroziť nielen výsluhové dôchodky mestských policajtov, ale aj štátnych policajtov, čiže naozaj je potrebné nanovo koncipovať systém valorizácie dôchodkov silových zložiek. Ďakujem.
Danko, Andrej, podpredseda NR SR (2024-01-10):
Ďakujem, pán poslanec Hlina. Pýtam sa, či sa chce niekto prihlásiť do rozpravy ústne. (Reakcia z pléna.) Dám vás dole, pán Pročko? Že uzatváram možnosť prihlásenia ústne. Prvý je prihlásený pán poslanec Pročko a ešte pripraví sa pán poslanec Dostál. Nech sa páči, pán poslanec Pročko. (Rečník pristúpil k rečníckemu pultu, vzápätí odišiel pre poslaneckú kartu.) Pán poslanec, to sa vám stále stáva, čo je? Ešte si nevystúpil, pán poslanec Grendel má faktickú (smiech), Bennyho šou. No, pán poslanec Pročko, nech sa páči.
Verešová, Anna, poslankyňa NR SR (2019-12-04):
Kolegyňa, ako od teba by som najmenej čakala, že budeš v parlamente strašiť, strašiť a strašiť, aj takú demagógiu, ktorú si, aj na tlačovke si hovorila o tom, že tu niekto ide zakázať interrupcie. Ja, ja to nechápem. Taký, taký radikalizmus cítim z tohto všetkého až hrôza, a pritom vy hovoríte, že len tá druhá skupina je radikálna. K náboženským a cirkevným organizáciám, ktoré sa spomínajú v tomto návrhu, prosím ťa pekne, neboj sa toho, veď prepána, však to sú ECAV, to je Slovenská katolícka charita, veď to sú organizácie, ktoré tu sto rokov pomáhajú našim rodičom, starkým, umierajúcim, však toto sú tie cirkevné organizácie. Nemaj z toho takú strašnú obavu, máš úplne fóbiu. Jednoducho sú cirkevné organizácie, ktoré, áno, sú normálne zaregistrované, akreditované ako poskytovatelia sociálnych služieb, poradenstva špecializovaného a podobne. No a čo sa týka núdzovej antikoncepcie, tak to je demagógia najhrubšieho zrna. Ja by som to od teba naozaj nečakala, pretože keď si predstavíme, že je normálna antikoncepcia možná ju získať iba na predpis, hej, a tabletky „po“ sa kupujú bez predpisu, tak mi, prosím ťa, povedz, aký je v tom nejaká, nejaký, nejaký, nejakú, že ako je to možné, že núdzová antikoncepcia je bez lekárskeho predpisu a táto na lekársky predpis. Pozri si, prosím ťa, do, na účinky a do príbalového letáku. Neodporúča sa používať mladým ženám do šestnásť rokov, nie viac pre ostatných ako dva razy do roka. Z hľadiska zloženia sa jedná o veľmi silný druh prípravku. Naozaj len výnimočne sa môže používať, takže toto, ty máš ostať vo vecnej rovine, v odbornej a nie v takejto demagogickej... (Prerušenie vystúpenia časomerom.)
Paška, Pavol, predseda NR SR (2014-02-05):
(Hlasovanie.) 136 prítomných, 56 za, 5 proti, 74 sa zdržalo, 1 nehlasoval. Návrh sme nepostúpili do druhého čítania. Pán poslanec Kuffa uvedie v prvom čítaní hlasovanie o návrhu skupiny poslancov na vydanie zákona č. 577 o rozsahu zdravotnej starostlivosti, je to tlač 797. (Reakcie z pléna.) Dobre, poprosím, zrejme došlo k nedorozumeniu, tento bod bol ostatný v rozprave a pán podpredseda ma informoval, že bola ukončená rozprava, ale pán spravodajca, pán poslanec Kuffa ešte chcel využiť svoje právo, takže nebudeme teraz hlasovať a po hlasovaní, pán spravodajca, tam sa vyjadríte, dobre? Takže odhlasovali sme, dámy a páni, prerokované body a budeme pokračovať v rokovaní v programe 29. schôdze. Pán poslanec Kuffa, ja vás poprosím, ako spravodajca. (Ruch v sále.) Pán poslanec. Pani poslankyňa Žitňanská, poprosím vás zaujať ešte miesto na chvíľu, kým pán spravodajca využije, nech sa páči. Ešte predtým, ako vám dám slovo, pán poslanec Krajkovič.
Novotný, Viliam, poslanec NR SR (2011-09-14):
Ďakujem pekne. Mňa mrzí, že pán poslanec Raši znovu otvoril diskusiu, o ktorej sme diskutovali v pléne Národnej rady minulý týždeň. Chcel by som mu len povedať asi toľko, že zákony o lieku a rozsahu naozaj vyvolali veľkú celospoločenskú diskusiu, diskutovalo sa aj na odbornej, aj na politickej úrovni. Veľký odpor bol citeľný zo strany farmaceutických firiem, zo strany lekárnikov, aj zo strany lekárov v úvode tejto diskusie. Treba povedať, že všetky vecné pripomienky, ktoré prichádzali, či už na výbor pre zdravotníctvo, alebo samotným poslancom, boli postupne po diskusii s ministerstvom zdravotníctva odstraňované, možno keby sa pán poslanec trošku viacej venoval tomu, aké pozmeňovacie návrhy boli nakoniec prijímané a dnes schválené, a menej foteniu daňového úradu v Košiciach, tak by si určite všimol, že mnohé z problémov a otáznikov, ktoré nanášali či už farmaceutické firmy, alebo lekári, sa podarilo vydiskutovať. Dá sa povedať, že proti schváleniu tohto zákona o lieku boli v podstate v závere už len Slovenská lekárnická komora a poslanecký klub strany SMER a možno niekoľko ešte jednotlivých poslancov v Národnej rade. Chcem tiež povedať, že tvrdenia o tom, že je to zákon o smrti, nie sú pravdivé, pretože pozmeňujúce návrhy pána poslanca Markoviča a môj pozmeňujúci návrh upravili aj vstup nových inovatívnych liekov, aj prípadne rozšírenie indikácie pri jednotlivých liekoch, takže to absolútne nie je pravda. Žiaľ, pán poslanec Raši dnes vystupoval, ako keby sa písal máj, aj keď je september tohto roku. Výsledkom týchto zákonov, ktoré sme schválili, je to, že budú lacnejšie lieky, že budú nižšie doplatky a že budú zľavy pre pacientov. A ja verím, že silne sociálne cítiacich politikov to naozaj ide roztrhnúť, že takýto zákon nedokázali presadiť, keď vládli. Ďakujem pekne.
B. Bugár, podpredseda NR SR: (2006-02-02):
(Hlasovanie.) Prítomných je 132 poslancov, za 118, proti 1, zdržali sa 7, nehlasovali 6. Sme v treťom čítaní . Otváram rozpravu. Pýtam sa, kto sa hlási do rozpravy? Predpokladám, že pán poslanec Kvarda nie. Končím rozpravu. Nech sa páči. V. Horák, poslanec: Dajte, prosím, hlasovať teraz o zákone ako o celku bez odporúčania gestorského výboru.
Hrušovský, Pavol, podpredseda NR SR (2011-03-22):
Hlasujeme o návrhu prideliť návrh zákona výborom, určiť gestorský výbor, ako aj lehotu, v ktorej majú výbory zákon prerokovať. (Hlasovanie.) 142 prítomných, 80 za, 60 sa zdržalo, 2 nehlasovali. Konštatujem, že návrh sme schválili. Prosím pani poslankyňu Dubovcovú, aby z poverenia ústavnoprávneho výboru predložila Národnej rade návrhy k prerokovávanému vládnemu návrhu zákona, ktorým sa mení a dopĺňa zákon o súdoch a o zmene a doplnení niektorých zákonov, ktorý prerokovávame ako tlač 277. Pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 277.)
P. Hrušovský, podpredseda NR SR: (2002-04-04):
(Hlasovanie.) 76 prítomných, 67 za návrh, 7 sa zdržalo, 2 nehlasovali. Konštatujem, že návrh sme schválili. Panie poslankyne, páni poslanci, budeme pokračovať v rokovaní 57. schôdze Národnej rady druhým čítaním o návrhu poslancov Národnej rady Slovenskej republiky Jozefa Kužmu a Alexandra Slafkovského na vydanie zákona o zákaze šikanovania fyzických a právnických osôb orgánmi verejnej moci a o zmene a doplnení niektorých ďalších zákonov . Návrh zákona ste dostali ako tlač 1276 a spoločnú správu výborov máte ako tlač 1276a. Prosím, aby za skupinu navrhovateľov predmetný návrh zákona uviedol a odôvodnil pán poslanec Slafkovský. Nech sa páči, máte slovo.
Uhrík, Milan, poslanec NR SR (2016-10-27):
Pán poslanec Klus, dali ste si námahu, musím uznať, šmírovať profily na Facebooku a tak. (Reakcia z pléna.) Denník N šmíruje profili na Facebooku. Čo sa týka ďalších krokov, keď ste sa pýtali na to, že toto je len prvý krok, bolo to myslené v tom ponímaní, že toto je len prvý legislatívny krok, ktorý sa venuje nadáciám, ale stále tu zostáva akýsi neošetrený priestor, (reakcia z pléna) pardon, sa venuje neziskovým organizáciám, ale zostáva tu neošetrený priestor občianskych združení a nadácií, ktoré by sa v nasledujúcich legislatívnych úpravách mali oprieť práve o túto legislatívnu úpravu, ktorú predkladáme dnes. Musím zareagovať aj na to, čo ste povedali, že či to nemôže byť naopak v tom Rusku, že čo keď tam tie zahraničné mimovládky chcú dobre. Ja sa Ruska vôbec nezastávam, mne, verte mi, že nedostávam odtiaľ ani rubeľ alebo, čo tam majú, kopejku. Viete, ale zas nemôžte byť naivný ako malé dieťa alebo malé dievča, myslieť si, že nejaká zahraničná veľmoc sa snaží len tak nezištne pomáhať Rusku alebo teda cudzej krajine a nejakým spôsobom ju neovplyvňovať, je fakt naivné. A čo mi vadí na, alebo pýtali ste sa ešte na to, že sme hrdí, bieli a podobné veci. Viete, pre mňa, mne na tých neziskových organizáciách a na tých mimovládnych organizáciách vadí, že ony chápu boj proti rasizmu len výlučne ako boj proti bielym. Nikdy nie naopak. Ja si dovolím tvrdiť, že ja rasista nie som. Poviem jedno kontroverzné tvrdenie, môžte sa nad tým doma zamyslieť, pre mňa imigrant ako cigáň, lebo ak raz rozdiel medzi ľuďmi nerobím, tak ten rozdiel nerobím a je jedno, koho dám medzi to rovná sa. Ďakujem.
Bugár, Béla, podpredseda NR SR (2019-02-18):
Pani poslankyňa Zimenová, môžete reagovať.
Pellegrini, Peter, predseda NR SR (2014-12-03):
Otváram všeobecnú rozpravu. Nedostal som žiadnu písomnú prihlášku, pýtam sa, či sa niekto prihlási ústne. Končím možnosť prihlásiť sa do rozpravy. Vyhlasujem všeobecnú rozpravu za skončenú. Prerušujem rokovanie o tomto bode programu. Nasledujúcim bodom je návrh rozpočtu Exportno-importnej banky Slovenskej republiky na rok 2015 . Návrh je uvedený ako tlač 1270 a správa výboru pre financie a rozpočet ako tlač 1270a. Poprosím pána podpredsedu vlády a ministra financií, aby tento návrh rozpočtu uviedol. Nech sa páči.
Vašečka, Richard, poslanec NR SR (2023-06-27):
Ďakujem pekne, pán predsedajúci. Kolegovia len veľmi krátko, aby sme tu nezabudli ten avizovaný pozmeňovák, to nemôžem podať v úvodnom slove, ale len v rozprave. Takže pozmeňujúci návrh poslanca Národnej rady Slovenskej republiky Richarda Vašečku k návrhu poslanca Národnej rady Slovenskej republiky Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, tlač 1598. Odôvodnenie: Zákonom z 21. júna 2023, ktorým sa dopĺňa tiež školský zákon, tlač 1740, bol do zákona, do tohto školského zákona vložený paragraf s označením § 15a. To bola tá tretia hodina telesnej výchovy. Takže nový paragraf vkladaný návrhom zákona je preto potrebné označiť ako § 15b. Takže teraz prečítam návrh pozmeňujúceho, teda znenie pozmeňujúceho návrhu. V čl. I bode 2 úvodná veta znie: „Za § 15a sa vkladá § 15b, ktorý vrátane nadpisu znie:“ a § 15a sa označuje ako § 15b. Súčasne sa v návrhu zákona vykoná súvisiaca legislatívno-technická úprava vnútorných odkazov. Ďakujem vám pekne, to je koniec.
Laššáková, Jana, podpredsedníčka NR SR (2014-03-20):
S faktickou poznámkou pán podpredseda Figeľ, nech sa páči.
Paška, Pavol, predseda NR SR (2013-06-18):
Pani poslankyňa Vaľová.
M. Číž, podpredseda NR SR: (2006-12-05):
Slovo má pán Halecký Jozef.
Paška, Pavol, predseda NR SR (2014-06-11):
Pán spravodajca, chcete? Nie. Prerušujem rokovanie o tomto bode programu. Budeme pokračovať prvým čítaním o návrhu pánov poslancov Jozefa Mikloška a Ivana Uhliarika na vydanie zákona č. 355 o ochrane a podpore a rozvoji verejného zdravia, je to tlač 1000. Poprosím pána poslanca Mikloška, aby uviedol návrh. (Rokovanie o návrhu poslancov Národnej rady Slovenskej republiky Jozefa Mikloška a Ivana Uhliarika na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení zákona č. 99/1963 Zb. Občiansky súdny poriadok v znení neskorších predpisov , tlač 1000.)
Laššáková, Jana, podpredsedníčka NR SR (2014-11-10):
Pán poslanec Blanár, nech sa páči.
Jurinová, Erika, poslankyňa NR SR (2017-04-06):
Chcela by som pripomenúť zasadanie výboru pre ľudské práva a národnostné miestnosti, národnostné menšiny dnes v miestnosti č. 183 a ďakujem. A hneď po, hneď, nedokončila som, že hneď po skončení rokovania, teda po 12.00 hodine.
Pčolinský, Peter, podpredseda NR SR (2023-06-21):
Jedna faktická poznámka, končím možnosť prihlásiť sa s faktickými. Pani poslankyňa Marcinková.
Šipoš, Michal, poslanec NR SR (2023-11-21):
...a chcete ísť normálne... normálne... (Prerušenie vystúpenia predsedajúcim.)
B. Bugár, podpredseda NR SR: (2006-04-19):
návrh na voľbu poslancov Národnej rady Slovenskej republiky za členov výborov Národnej rady (tlač 1572), návrh ste dostali ako tlač 1572, kde sa navrhuje, aby Národná rada Slovenskej republiky zvolila poslanca Mariana Záhumenského za člena Výboru Národnej rady Slovenskej republiky pre životné prostredie a ochranu prírody, poslanca Stanislava Kropiláka za člena ústavnoprávneho výboru a poslanca Františka Tótha za člena Výboru Národnej rady Slovenskej republiky pre vzdelanie, vedu, šport, mládež, kultúru a médiá. Otváram rozpravu. Otváram rozpravu o tomto návrhu a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Vážené panie poslankyne, páni poslanci, vráťme sa do rokovacieho priestoru a zároveň žiadam vás, aby ste si vybrali hlasovacie karty zo zariadenia a znovu zasunuli, vzhľadom na to, že systém bol doplnený o ďalšie mená. Vážení prítomní, my sme sa dohodli na dvoch veciach. Na začiatku som teda navrhol, že budeme ešte musieť hlasovať jednak o skrátenom legislatívnom konaní a potom o prvom čítaní, medzitým, samozrejme, máme aj tento bod, takže to môžme odhlasovať a potom sa hlasuje tak, ako bola dohoda, o 17.00 a o 11.00. Takže skúsme sa prezentovať a hlasovať o tomto návrhu uznesenia, o zaradení poslancov do výborov. Pán poslanec, nie do deviatej to chceme robiť, ale sme sa dohodli. Ja môžem to urobiť, že preruším rokovanie, zajtra o deviatej budeme pokračovať. (Ruch v pléne.) Takže ja navrhujem teraz ešte prerokovať návrh zákona v skrátenom legislatívnom konaní a potom budeme pokračovať hlasovaním a ešte prerokujeme, tak ako sme sa dohodli, v prvom čítaní, potom je hlasovanie a potom až 17.00. Takže pristúpime k rokovaniu o návrhu vlády na skrátené legislatívne konanie o vládnom návrhu zákona o povinnej základnej kvalifikácii a pravidelnom výcviku niektorých vodičov (tlač 1556). Dávam slovo ministrovi dopravy, pôšt a telekomunikácií Slovenskej republiky Pavlovi Prokopovičovi a prosím ho, aby návrh vlády odôvodnil.
Kollár, Boris, predseda NR SR (2023-03-16):
Ďakujem. Pán poslanec Saloň.